8.9.2023
8)
ET
Euroopa Liidu Teataja
L 222/95
punkti 4.2.2.2 muudetakse järgmiselt: a) esimene lõik asendatakse järgmisega: „Veeremiüksuse kere konstruktsioon, seadmete kinnitused ja tõstepunktid peavad olema projekteeritud nii, et D liite viites 1 osutatud tehnilises kirjelduses määratletud koormustingimuste korral ei teki pragusid, olulisi püsideformatsioone ega rebendeid.“; b) neljas lõik asendatakse järgmisega: „Tõstepunktid tuleb tähistada veeremiüksusel.
Tähistus peab vastama D liite viites 2 osutatud tehnilisele kirjeldusele.“;
9)
punkti 4.2.2.3 lisatakse järgmine lõik: „Kombineeritud veoks ettenähtud veeremiüksused, millel peab olema vaguni ühilduvuse kood, varustatakse seadmetega ühendveo-laadimisüksuse kinnitamiseks.“;
10) punkti 4.2.3.1 muudetakse järgmiselt: a) teine ja kolmas lõik asendatakse järgmisega: „Veeremiüksuse vastavus ettenähtud võrdlusprofiilile, sealhulgas madalama osa võrdlusprofiilile, määratakse kindlaks ühega meetoditest, mis on ette nähtud D liite viites 4 osutatud tehnilises kirjelduses.
Kui need on kindlaks määratud, kasutatakse veeremiüksuse võrdlusprofiili ning vastavate sihtvõrdlusprofiilide G1, GA, GB ja GC, sealhulgas madalama osa jaoks kasutatud profiilide GI1 ja GI2 vastavuse kindlaksmääramiseks D liite viites 4 osutatud tehnilises kirjelduses kirjeldatud kinemaatilist meetodit.“; b) lisatakse järgmine lõik: „Kombineeritud veoks ettenähtud veeremiüksustele antakse koodid vastavalt H liite nõuetele ning D.2 liite viites B viidatud kirjeldusele.“; 11) punkti 4.2.3.2 teine lõik asendatakse järgmisega: „Veeremiüksuste lubatud kasulik koormus määratakse kuni 25-tonniste (kaasa arvatud) teljekoormuste korral kindlaks, kohaldades D liite viites 5 osutatud tehnilist kirjeldust.“; 12) punkt 4.2.3.3 asendatakse järgmisega: „4.2.3.3.
Ühilduvus rongituvastussüsteemiga Kui ette on nähtud veeremiüksuse ühilduvus ühe või enama järgmise rongituvastussüsteemiga, määratakse kõnealune ühilduvus kindlaks vastavalt D.2 liite viites A osutatud tehnilise dokumendi nõuetele.
a) Rööbastee vooluahelatel põhinevad rongituvastussüsteemid (rattapaari elektritakistust saab hinnata koostalitluse komponendi või veeremiüksuse tasandil).
b) Teljeloenduritel põhinevad rongituvastussüsteemid.
c) Silmusahelal põhinevad rongituvastussüsteemid.
Seotud erijuhtumid on määratletud kontrolli ja signaalimise KTK punktis 7.7.“; 13) punkti 4.2.3.4 teine ja kolmas lõik asendatakse järgmisega: „Kui kavas on tagada veeremiüksuse seire raudteeäärsete seadmete abil 1 435 mm rööpmelaiusega raudteevõrgus, vastab veeremiüksus piisava märgatavuse tagamiseks D liite viites 6 osutatud tehnilisele kirjeldusele.
Kui veeremiüksust on kavas kasutada 1 524 mm, 1 600 mm ja 1 668 mm rööpmelaiusega raudteevõrkudes, kohaldatakse tabelis 2 esitatud vastavaid väärtusi, mis viitavad D liite viites 6 osutatud tehnilise kirjelduse parameetritele.“;